**Vides konsultatīvās padomes sanāksme (VKP)**

**2025. gada 16.aprīlis**

**plkst. 15:00**

**Dialogs par valsts pārvaldes birokrātijas un administratīvā sloga mazināšanas iespējām:**

**-**Par birokrātiskiem šķēršļiem vides un dabas jomās; kādas būtu lietderīgākās normatīvo aktu regulējuma izmaiņas, kas tieši atvieglotu uzņēmējdarbību, investīciju piesaisti (1.) tūlīt un (2.) ilgtermiņā?

**-**Priekšlikumi valsts birokrātijas un administratīvā sloga samazināšanā un kā tos kopīgi īstenot, stiprinot sadarbību ar uzņēmējiem un nevalstiskā sektora organizācijām - ekspertiem?

*Sēdē aicināti Latvijas Tirdzniecības un rūpniecības kameras (pārstāvji tiks precizēti), FICIL, Valsts kancelejas un Klimata un enerģētikas ministrijas pārstāvji, VARAM Dabas aizsardzības departamenta direktore Daiga Vilkaste.*

**Citi jautājumi**

* **Nākamā sēde**

**Sēdē piedalās:**

Viesturs Ķerus, Latvijas Ornitoloģijas biedrība

Ilona Jepsena, Latvijas Botāniķu biedrība

Elita Kalniņa, Vides aizsardzības klubs

Juris Jātnieks, Teiču dabas fonds

Valters Kinna, Zaļā brīvība

Laura Dzelzkalēja, Zero Waste Latvija

Andis Mizišs, Vides fakti

**Uzaicinātie:**

Krišs Zvirbulis, Latvijas Tirdzniecības rūpniecības kamera

**VARAM pārstāvji:**

**Daiga Vilkaste,** Dabas aizsardzības departamenta direktore

Juris Jātnieks norādīja, ka šīs sanāksmes būtība, ka VKP pārrunājam un sniedzam savus priekšlikumus. Svarīgi no katra uzklausīt ierosinājumus, kas varētu būt kā VKP pozīcija.

Juris Jātnieks informēja, ka VKP ūdeņu un klimata darba grupas ietvaros gatavoti vairāki atzinumi un viedokļi. Nosūtīts viedoklis par Latvijas rīcības plānu augu aizsardzības līdzekļu ilgtspējīgai izmantošanai 2024. – 2028. gadam. VKP gatavojis iebildumus NEKP IVN procesam.

Krišs Zvirbulis informēja, ka Valsts kancelejas izveidotajā darba grupā ir apkopoti apmēram 150 dažādi iesniegtie ministriju priekšlikumi. Un no šiem 150 priekšlikumiem, par aptuveni 21 gala priekšlikumiem info varētu drīzumā būt arī pieejami publiskajā telpā. Darbs dinamisks darba grupā un augsta līmeņa pārstāvniecība. Nav sniegti priekšlikumi, kas skar vidi, priekšlikumi iesniegti par mazām ēkām, kam apbūves platība ir līdz 60 kvadrātmetriem nav jāziņo būvvaldē vai jāreģistrē kadastrā. Vairāk ir šie horizontālie priekšlikumi, kas skar iestāžu darbības un iestāžu atbildes termiņus.

Valters Kinna norādīja, ka Latvijas Pilsoniskās alianses biedriem bija iespēja sekot līdzi visam procesam, saņemot sākotnējos priekšlikumus. No tiem bija iespēja par 21 sniegt komentārus. Bet jautājums, kas notiks ar pārējiem, kas nav šajā 21 priekšlikumu sarakstā?

Krišs Zvirbulis atbildēja, ka darbs pie visiem iesniegtajiem priekšlikumiem un to ieviešanas turpināsies.

Juris Jātnieks norādīja, ka attiecībā uz būvniecības jautājumiem tas ir pozitīvi ja turpmāk tiks piemērota šāda kārtība. Tas veicinātu visiem iespēju būvniecībai, sevišķi jaunām ģimenēm. Vajadzētu skatīties līdzi, ka virzoties šādiem priekšlikumiem, lai neatceļ pamatprasības. Atgriežoties pie dabas lietām, pagājušajā nedēļā notika DAP un VARAM organizētā konference, kur bija iespēja vairāk pārrunāt konkrētās lietas, dažādus ierosinājumus. Attiecībā arī par ekspertu sertificēšanas kārtības maiņu par ko būs sadarbības projekts.

Valters Kinna informēja, ka šis minētais projekts ir uz vienu gadu, tiks izvērtēta līdzšinējā sistēma, SVID analīzes veikšana. Tiek veikti dažādi pētījumi, lai sagatavotu rekomendācijas uzlabojumiem. Īsumā aktivitātes tiesiskā ietvara procesa analīze, ekspertu un iesaistīto pušu intervijas, ekonomiskais izvērtējums, fokusgrupas, tiks organizēta arī konference. Galvenais jautājums cik radikāli šo sistēmu mainīt, saglabāt esošo sistēmu. Pašlaik viss procesā, vēlme pēc kāda laika jau vairāk noprezentēt VKP.

Juris Jātnieks jautāja, kas rosinājis ir kopumā pārskatīt šo ekspertu sertificēšanas kārtību?

Valters Kinna norādīja, ka tieši biedrības “Zaļā brīvība” rīcībā nonākusī informācija, ko izraisīja ziņas par problēmām attiecībā uz vēja parku attīstību, ar nepietiekamiem atzinumiem, nekvalitatīviem atzinumiem, ar problēmām ekspertus saukt pie atbildības utt. Ir labi, ka šāda sistēma izveidojas, bet vēlētos saņemt VKP viedokli. Nepieciešams pieskarties arī pašam ekspertu atzinuma saturam. Pašreiz šo regulē likums un MK noteikumi.

Juris Jātnieks piebilda, ka priekšlikumu sakarā runa ir bijusi par Grīņu dabas rezervāta iespējamo zonējuma maiņu, lai tur varētu izveidot nepieciešamo infrastruktūru. Tad viens no priekšlikumiem ir par koku ciršanu ārpus meža teritorijām, kur runa ir par diametriem utt.

Valters Kinna informēja, ka šis process ir ilgstošāks no pagājušā gada, ZM sākotnēji konsultējās ar DAP, tur sākotnēji nebija runa par celmu diametriem, bija par dižkoku diametriem, par to, ka nav nepieciešams datu apsekojamība. Un pēc tā, ko iestrādājis ZM, pašlaik izskatās, ka nav nepieciešams pilnīgi nekas.

Juris Jātnieks turpināja, ka viens no priekšlikumiem bijis arī par lauksaimniecības zemju ierīkošanu meža teritorijās, šis no DAP puses ierosinājums. Jāgaida vairāk jau konkrētās un publiskās versijas šo konkrēto priekšlikumu sakarā, tas, ko vēlētos no VKP arī sagatavot un iesniegt priekšlikumus, kuros procesos tiešām būtu nepieciešama birokrātijas mazināšana. Ir bijusi saruna ar ministres padomnieci, ka grūti virzās jautājumi attiecībā uz dabas aizsardzības jautājumiem, jo nav iespējams saņemt sabiedrības atbalstu, kur tas būtu nepieciešams.

**Citi jautājumi**

Juris Jātnieks informēja, ka nepieciešams sagatavot VKP viedokli par Klimata un enerģētikas ministrijas (turpmāk – KEM) sagatavoto informatīvo ziņojumu Par 2025. gada 28.-29. aprīļa neformālajā Vides ministru padomes sanāksmē izskatāmajiem jautājumiem.

**Nākamā VKP sēde – 14. maijs (attālinātā sēde)**

Sēdi vada Juris Jātnieks

Sēdi protokolē Ilze Trušinska